Dinsdagoggend: 15 Maart 2016 - Weather Forecasting for South Africa
Dinsdagoggend: 15 Maart 2016
​Goeie môre almal: Hallo Kenya: Again to much to talk about, mostly sunny and hot, make that hot and humid. There is a chance for a few odd showers and or storms in the south-west this afternoon and evening..
As julle op die web is by www.netfor.co.za sien verslag van reën in die Middelburg gebied (rol af met die muis na die vorige uitreiking/storie) Dit is nogal baie reën wat in 'n kwessie van 2 uur geval het. Daar was in die vroeë oggend ure 'n paar ligte reën buie oor PTA, nie veel nie maar net genoeg om die stof onder beheer te hou, dieselfde geld vir die Tzaneen gebied. Die groen kringe op die eerste foto dui aan waar daar nog vanoggend ligte reën voorkom, maar die wit kolle oor Namibië en verder noord, is storms met reën. Daar is vanoggend weer heelwat kolle met mis op die hoëveld, ry dus versigtig.
Op die 2de foto (dieselfde as die eerste een) dui ek aan waar daar 'n kans is vir buie en of donderbuie vanmiddag met 'n skrale kans in die geel strook, terwyl die groen kolle 'n heelwat beter kans het vir buie en of donderbuie. Die koue front suid-wes van die Kaap behoort suid van die land deur te gly en behoort nie enige noemenswaardige reën te maak oor die Kaap nie, kan die Kaap wel bietjie afkoel in die middag, maar die oomblik wat dit afkoel neem die wind toe, so as dit koeler voel en die wind waai, beteken nie dat die brandgevaar afneem nie, met die toename in wind verhoog die index ongeag die koeler temperature…. Dink voor jy doen. Nog nie nou nie, daar is nog teveel reën oor die noordelike binneland, maar wanneer al die reënstelsels verby is, word dit een van die dae tyd om jou brandbane skoon te skraap, die veilige opsie, maar ek weet daar is manne wat die brandbane oop brand. Onthou nou al, beplan jou besigheid so dat jy dit nie op 'n hoë risiko dag doen nie……Sê vroegtydig dat julle planne kan m maak.